Antique oli ruotsalais-kreikkalainen duo, jonka muodostivat Helena Paparizou ja Nikos Panagiotidis, Ruotsissa syntyneet kreikkalaisten maahanmuuttajien lapset. Antique yhdisti kreikkalaista populaarimusiikkia moderniin pohjoismaiseen dance-musiikkiin. Yhtye toimi vuosina 1999–2003 ja edusti Kreikkaa Eurovision laulukilpailuissa 2001 kappaleella ”Die for You”, joka sijoittui kolmanneksi. Kappaleesta tuli suuri radiohitti. Duo menestyi myös kappaleillaan ”Opa Opa” ja ”Dynata Dynata”.